CELEX: 62016TN0770
Language: lt
Date: 2016-11-02 00:00:00
Title: Byla T-770/16: 2016 m. lapkričio 2 d. pareikštas ieškinys byloje Korwin-Mikke/Parlamentas

9.1.2017   
            
            
               LT
            
            
               Europos Sąjungos oficialusis leidinys
            
            
               C 6/50
            
         2016 m. lapkričio 2 d. pareikštas ieškinys byloje Korwin-Mikke/Parlamentas
   
   (Byla T-770/16)
   (2017/C 006/62)
   Proceso kalba: prancūzų
   
      Šalys
   
   
      Ieškovas: Janusz Korwin-Mikke (Juzefuvas, Lenkija), atstovaujamas advokato M. Cherchi
   
      Atsakovas: Europos Parlamentas
   
      Reikalavimai
   
   Ieškovas Bendrojo Teismo prašo:
   
               —
            
            
               pripažinti ieškinį priimtinu ir pagrįstu;
            
         todėl,
   
               —
            
            
               panaikinti 2016 m. rugpjūčio 1 d. Europos Parlamento biuro sprendimą;
            
         
               —
            
            
               panaikinti ankstesnį 2016 m. liepos 5 d. Parlamento pirmininko sprendimą skirti tokias pačias sankcijas;
            
         
               —
            
            
               nurodyti atlyginti dėl ginčijamų sprendimų patirtą finansinę ir neturtinę žalą, t. y. sumokėti ieškovui 13 306 EUR;
            
         
               —
            
            
               bet kuriuo atveju priteisti iš Europos Parlamento visas bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdamas ieškinį ieškovas remiasi keturiais pagrindais.
   
               1.
            
            
               Pirmasis ieškinio pagrindas, susijęs su Europos Parlamento darbo tvarkos taisyklių 166 straipsnio pažeidimu, Europos Sąjungos piliečių žodžio ir saviraiškos laisvės pažeidimu, atsižvelgiant į ypatingą aplinkybę, kad pastabas sprendime Europos Parlamento narys padarė eidamas savo pareigas ir Europos Sąjungos institucijų viduje, taip pat principo, pagal kurį Europos Sąjungos institucijų aktai turi būti motyvuoti, pažeidimu.
            
         
               2.
            
            
               Antrasis ieškinio pagrindas, susijęs su principo, pagal kurį Europos Sąjungos institucijų aktai turi būti motyvuoti, ir Europos žmogaus teisių ir pagrindinių laisvių apsaugos konvencijos 6 straipsnio pažeidimu ir (arba) bendrojo nešališkumo principo pažeidimu.
            
         
               3.
            
            
               Trečiasis ieškinio pagrindas susijęs su Europos žmogaus teisių ir pagrindinių laisvių apsaugos konvencijos 6 straipsnio, teisės į gynybą ir Europos Parlamento darbo tvarkos taisyklių 166 straipsnio pirmos pastraipos pažeidimu.
            
         
               4.
            
            
               Ketvirtasis ieškinio pagrindas susijęs su principo, pagal kurį Europos Sąjungos institucijų aktai turi būti motyvuoti, taip pat proporcingumo ir ne bis in idem principų pažeidimu.